**ИЗВЕСТУВАЊЕ**

**за достапност на документ**

**Контролна листа на План за управување со животната средина и со социјалните аспекти (ПУЖССА) Реконструкција на дел од улица „Панче Караѓозов“ во Штип, Општина Штип во рамки на Проектот за поврзување на локални патишта во РСМ**

Во рамки на “Проектот за поврзување на локални патишта во РСМ” кој се реализира од Министерството за транспорт и врски со финансиска поддршка од Светска Банка, а со цел подобрување на локалната патна инфраструктура, Општина Штип аплицираше со проект за Реконструкција на дел од улица „Панче Караѓозов“.

Согласно барањата на Светска Банка беше подготвен документ “Контролна листа на План за управување со животната средина и социјалните аспекти” во кој се анализирани влијанијата врз животната средина и социјалните аспекти кои ќе произлезат од реализацијата на проектот.

Документот “Контролна листа на План за управување со животната средина и социјалните аспекти” ќе биде ставен на јавен увид на веб страните на: Министерството за транспорт и врски (<http://www.mtc.gov.mk>) и на Општина Штип (<http://www.stip.gov.mk/> ) **на 11 ноември 2020**.

Вашите коментари може да ги доставите во рок од 14 дена од поставување на документот на веб страна.

**Министерството за транспорт и врски**